|  |  |  |  |  |
| --- | --- | --- | --- | --- |
| |  |  |  |  | | --- | --- | --- | --- | | |  |  |  | | --- | --- | --- | | |  |  | | --- | --- | | |  | | --- | | Poštovani,  Udruga Novi otok u partnerstvu s LAG-om 5 najavljuje **dvodnevnu online radionicu 17. i 18. veljače 2021.** godine [**na temu inovativnih metoda organizacije događaja**](https://lag5.us3.list-manage.com/track/click?u=c2ea6255e95561e2901ff0074&id=aa64cc6eb5&e=adb01ff26c), koja će se održati putem platforme Zoom u terminu od 16:00 do 19:00 sati. Radionica je namijenjena prvenstveno nezaposlenim mladim osobama s otoka Korčule zainteresiranim za rad u sektoru kulturnih i kreativnih industrija, a organizira se u sklopu provedbe projekta [„Uči dalje!“](https://lag5.us3.list-manage.com/track/click?u=c2ea6255e95561e2901ff0074&id=32994490d3&e=adb01ff26c) financiranog iz Europskog socijalnog fonda, operativnog programa „Učinkoviti ljudski potencijali 2014. – 2020.“ Također pozivamo zainteresirane djelatnike i dionike kulturnih i turističkih institucija i organizacija s otoka, da se uključe na radionicu kao potencijalni poslodavci ili partneri na manifestacijama i događanjima kojima bi se povećala kulturno-turistička ponuda otoka.   Radionicu će voditi **Žarko Dragojević**, stručnjak, organizator i glazbenik s bogatim iskustvom rada u kulturnim organizacijama od nezavisnog do institucionalnog sektora, trenutno zaposlen kao voditelj odnosa s javnošću i promocije Kazališta Marin Držić. Radionica će se nadovezati na prvi ciklus koji je održan u srpnju 2020. godine, gdje je bio naglasak na metodologiji organizacije događaja i praktičnim primjerima iz radnih situacija i olakotnih procesa koji mogu uštedjeti vrijeme, novac i resurse. Fokus ove dvodnevne radionice bit će na multimedijalnim aspektima približavanja sadržaja publici, kao i kreativnim i organizacijskim prilagodbama u organizaciji događaja u okolnostima rada u pandemijskim uvjetima.  Uz voditelja radionice, tijekom oba dana na svakom će dijelu prezentacije biti pozvan po jedan gost - profesionalac iz struke i javnog života, koji će dati uvid u svoja dosadašnja iskustva, uspjehe, ali jednako tako i probleme s kojima se susreće u svom radu. Okupit će se dugogodišnji poznavatelji kulturne produkcije i raznih drugih događanja, koji djeluju u institucionalnom te nezavisnom sektoru RH. **Sanin Karamehmedović** iz banda Silente, tajnik županijske Zajednice tehničke kulture - **Tomo Sjekavica**, grafička dizajnerica i vlasnica Linear Studija - **Nora Mojaš**, **Ivan Pecotić** iz korčulanskog banda Sixes, voditeljica Plesnog studija Lazareti - **Zrinka Japunčić**, organizatorica Festivala Midsummer Scene Dubrovnik - **Darija Mikulandra**, predstavnica Platforme za Lazarete - **Petra Marčinko** i **Alen Roki** - član Klapa Kaše.    Primjeri koji će se navesti usko su povezani s organizacijom događaja na svim razinama. Pokrit će se teme koje variraju od kazališta, glazbe, pa sve do festivalskog dijela koji spaja sve navedeno, ali i uvodi u lokalnu zajednicu aspekte očuvanja materijalnog dobra, povijesti naših mjesta, autohtone gastronomije i sl.   Prijave za radionicu primaju se do 17. veljače 2021. putem obrasca na [ovome linku](https://lag5.us3.list-manage.com/track/click?u=c2ea6255e95561e2901ff0074&id=1993785d90&e=adb01ff26c).  S poštovanjem, | | | | |
| |  |  |  |  | | --- | --- | --- | --- | | |  |  |  | | --- | --- | --- | | |  |  | | --- | --- | | |  | | --- | | Lokalna akcijska grupa ''LAG 5'' Trg sv. Justine 13, 20260 Korčula tel. +38520713472 | | | | |